เผย โรส ลอนดอน ไม่อยู่นานแล้ว หลัง 2 คนไทยเซลฟี่บุกบ้าน
แอนดรูว์ มาร์แชล เผย ดีเจเคน หนุ่มไทยบุกพ้นสีประตูบ้านโรส มอบตัวกับ ตร.อังกฤษ รับทราบข้อหาบุกรุกทำลายทรัพย์สิน กับข้อหามุ่งร้ายผู้อื่นแล้ว รองผบ.ตร. ยันตามล่า โรส ลอนดอน19 มิ.ย. 2557 หลังมีคนไทย 2 ราย เดินทางไปบ้าน นางฉัตรวดี (สงวนนามสกุล) หรือ โรส ลอนดอน ผู้ต้องหาตามหมายจับคดีหมิ่นประมาทกษัตริย์ หรือกฏหมายอาญามาตรา 112 ซึ่งอาศัยที่ลอนดอน ประเทศอังกฤษ โดยรายหนึ่งเตรียมถาดไข่ไก่ไปด้วย ส่วนอีกรายเข้าไปพ้นสีลายธงชาติที่หน้าประตูบ้านนั้นเมื่อวันที่ 18 มิ.ย.ที่ผ่านมา มีผู้เผยแพร่วิดีโอคลิปผ่านทางยูทูป ใช้ชื่อ แอน ระบุว่า โรส ไม่ได้อาศัยอยู่บ้านหลังดังกล่าวแล้ว มีเพียงอดีตสามีและลูกเล็กๆ อยู่ พร้อมเรียกร้องให้คนที่เข้าไปบุกรุกบ้านหลังนั้นยุติพฤติกรรมดังกล่าวสำหรับการบุกบ้านสามีเก่าของโรสนั้น มีการเผยแพร่ผ่านเฟซบุ๊ก เมื่อวันที่ 17 มิ.ย. ที่ผ่านมา โดยในคลิปดังกล่าวเป็นการบันทึกภาพหญิงคนหนึ่งบุกเข้าไปในรั้วบ้านหลังหนึ่งที่ระบุว่าเป็นบ้านของโรส พร้อมกับถือถาดไข่หนึ่งถาด พร้อมกล่าวกับผู้ชายที่บันทึกวิดีโอด้วยว่า ถ้าโรสออกมา จะตบหน้าแน่ๆขณะที่วันต่อมา(18 มิ.ย.) ชายไทย ผู้ใช้ชื่อว่า ดีเจเคน ได้บุกเข้าพ้นสเปรย์ลายธงชาติบริเวณประตูบ้านที่ระบุว่าเป็นบ้านโรสพร้อมบันทึกปฏิบัติการของตัวเองเผยแพร่ผ่านโซเชียลเน็ตเวิร์กด้วยเช่นกัน นอกจากการพ้นสีแล้ว ดีเจเคนยังโชว์ปืนพกสั้น ซึ่งภายหลังระบุในวิดีโอว่าเป็นปืนอัดลมด้วยอย่างไรก็ตามวิดีโอคลิปต้นฉบับถูกลบแล้ว แต่มีผู้สำเนาวิดีโอคลิปดังกล่าวและเผยแพร่ไว้เป็นหลักฐานอยู่ผ่านยูทูป พร้อมตั้งชื่อคลิปโดยล้อเลียนจากคำพูดของดีเจเคนด้วยว่า ล่าสุดรายงานด้วยว่า ความคืบหน้ากรณีหนุ่มไทย บุกเพนต์สีธงชาติที่ประตูหน้าบ้านของโรส ที่กรุงลอนดอนของอังกฤษ โดย แอนดรูว์ สปูนเนอร์ ผู้สื่อข่าว ทวีตข้อความระบุ แหล่งข่าวภายในสำนักงานตำรวจอังกฤษระบุว่า ทางการอังกฤษรับทราบเรื่องดังกล่าว และได้ดำเนินการสืบสวนเกี่ยวกับกรณีนี้แล้วด้าน แอนดรูว์ มาร์แชล โพสต์เฟซบุ๊ก รายงานว่า ดีเจเคน ได้เข้ามอบตัวกับตำรวจอังกฤษ เพื่อรับทราบข้อหาบุกรุกทำลายทรัพย์สิน กับข้อหามุ่งร้ายผู้อื่นแล้ววันเดียวกัน(19 มิ.ย.) ที่กองบัญชาการตำรวจนครบาล (บช.น.) พล.ต.อ.เอก อังสนานนท์ รอง ผบ.ตร. กล่าวถึงการเร่งรัดดำเนินคดีนางฉัตรวดี (สงวนนามสกุล) หรือ โรส ผู้ต้องหาตามหมายจับคดีหมิ่นสถาบัน ซึ่งอาศัยที่ลอนดอน ประเทศอังกฤษว่า สำนักงานตำรวจแห่งชาติ (ตร.) ไม่ได้นิ่งนอนใจ มีการติดตามและเร่งรัดจับกุม คดีที่เกี่ยวข้องกับการชุมนุมและคดีหมิ่นสถาบัน ซึ่งได้มีการประชุมวางแนวทางการทำงานไปแล้วโดยตามขั้นตอนในส่วนของนางฉัตรวดี ตำรวจได้รวบรวมพยานหลักฐานเพียงพอให้ศาลออกหมายจับ จากนั้นกองการต่างประเทศจะประสานงานตามขั้นตอน เพื่อดำเนินการขอส่งตัวผู้ต้องหากลับมาดำเนินคดี ล่าสุดยังอยู่ระหว่างรอเอกสารเกี่ยวกับคดีมาดำเนินการที่กองการต่างประเทศ ต้องใช้เวลาระยะหนึ่งขณะที่วานนี้(18 มิ.ย.) รายงานว่าพล.ต.อ.สมยศ พุ่มพันธุ์ม่วง รอง ผบ.ตร.ด้านความมั่นคง มอบหมายให้กองบัญชาการตำรวจนครบาล พล.ต.ต.อำนวย นิ่มมะโน รรท.รองผบช.น. ดูแลเรื่องกฎหมายประสานข้อมูลกับกระทรวงการต่างประเทศ ในการติดตามตัว นางฉัตรวดี ที่เผยแพร่คลิปเข้าข่ายคดีหมิ่นเบื้องสูง มาดำเนินดคีตามหมายจับ ซึ่งล่าสุดตำรวจนครบาล ได้ดำเนินการตามขึ้นตอนแล้ว โดยติดต่อประสานงานกับกองการต่างประเทศ เพื่อส่งเรื่องไปยังอัยการสูงสุด และกระทรวงการต่างประเทศ เพื่อให้กระทรวงการต่างประเทศของไทย ประสานไปยังกระทรวงต่างประเทศอังกฤษ ตามข้อมูลล่าสุดว่า นางฉัตรวดี หลบหนีอยู่ รวมถึงบุคคลอื่นๆ ซึ่งจะประชุมติดตามความคืบหน้าการติดตามตัว นางฉัตรวดี มาดำเนินคดีในประเทศไทยในวันที่ 20 มิ.ย. เวลา 10.00 น. โดยมี พล.ต.อ.สมยศ เป็นประธานรวมถึงเร่งรัดการสืบสวนสอบสวนคดีค้างเก่าต่างๆ ในลักษณะเดียวกัน พิจารณาออกหมายจับผู้กระทำความผิดคดีหมิ่นฯ ต่อไป
แอนดรูว์ มาร์แชล เผย ดีเจเคน หนุ่มไทยบุกพ้นสีประตูบ้านโรส มอบตัวกับ ตร.อังกฤษ รับทราบข้อหาบุกรุกทำลายทรัพย์สิน กับข้อหามุ่งร้ายผู้อื่นแล้ว รองผบ.ตร. ยันตามล่า โรส ลอนดอน 19 มิ.ย.
Kae Kanyarat,กฏหมายอาญามาตรา 112,ข้อหาบุกรุกทำลายทรัพย์สิน,ข้อหามุ่งร้ายผู้อื่น,ดีเจเคน,โรส ฉัตรวดี